Diari Oficial de la Generalitat Valenciana


Sumari del DOGV 6290, del 16-06-2010 (2010/5979)

Notificació de la sentència dictada en el judici ordinari número 724/2006.
--------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5979


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el judici ordinari número 724/2006. [2010/5979]  
Judici ordinari 000724/2006   
Part demandant: Caterpillar Financial Corporación Renting, SA.  
Part demandada: Retrocanter, SL, María Dolores Liberos Torres i Higinio Francisco Liberos Torres.  
En el judici a què es fa referència s'ha dictat la resolució que té el text que, literalment, és com segueix:   
«Sentència 7/2010   
Carlet, 18 de gener de 2010  
David Yuste Espinosa, jutge titular del Jutjat de Primera Instància i Instrucció número 3 de Carlet, he vist les actuacions de judici ordinari de reclamació d'una quantitat per responsabilitat contractual seguides en aquest Jutjat i registrades amb el número 000724/2006, a instàncies de l'entitat Caterpillar Financial Corporación Renting, SA, amb CIF número A-80827637, amb domicili a la Vía de las Dos Castillas, 33, Edificio Ática, 6, 4.ª planta 28846, de Pozuelo de Alarcón (Madrid), representat pel procurador dels tribunals senyor Porras Berti i assistit pel lletrat senyor Curbera García, contra l'entitat Retrocanter, SL, amb CIF número B-96542972, amb domicili social al carrer Marenys, Polígon Industrial L'Alteró, de la localitat de Silla (València), Higinio Francisco Liberos Torres i María Dolores Liberos Torres, declarats en rebel·lia processal, i atesos els següents.  
Dispositiva  
Condemne l'entitat Retrocanter, SL, Higinio Francisco Liberos Torres i María Dolores Liberos Torres a pagar solidàriament a l'entitat Caterpillar Financial Corporación Renting, SA:   
- La quantitat de 53.121,20 euros, en concepte de rendes vençudes i impagades, més els interessos moratoris en el moment de la resolució contractual (28 de març de 2006).   
- La quantitat de 3.759,27 euros, en concepte d'una mensualitat de renda del segon contracte, amb número 064-4941084, per cada mes que transcórrega fins al lliurament de la possessió de la màquina a l'actora, comptats des del dia 10 d'octubre de 2006, data en què se li va comunicar el lloc en què havia de dipositar-se.   
- La quantitat de 2.239,84 euros, en concepte d'una mensualitat de renda del segon contracte, amb número 515-1441282, per cada mes que transcórrega fins al lliurament de la possessió de la màquina a l'actora, comptats des del dia 10 d'octubre de 2006, data en què se li va comunicar el lloc en què havia de dipositar-se.   
Tot això fent imposició expressa de les costes a les parts demandades.   
Notifiqueu aquesta resolució a les parts, i feu-los saber que no és ferma, i que contra aquesta sentència es pot interposar un recurs d'apel·lació dins del termini de cinc dies des de la notificació, que cal preparar davant d'aquest Jutjat, i de què coneixerà l'Audiència Provincial de València.   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (JJJJ 6593 WO EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Expediu una testimoniança d'aquesta resolució perquè s'unisca a les actuacions principals i porteu l'original al llibre de sentències d'aquest Jutjat.   
Aquesta és la meua sentència, de què es portarà el certificat oportú a les actuacions, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 28 d'abril de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.   
Carlet, 28 d'abril de 2010.- La secretària judicial: Silvia Sempere Faus.